भवनाथपुर(गढ़वा) : भवनाथपुर सब्जी बाजार स्थित चौपाल पर युवा जागृति मंच भवनाथपुर इकाई के तत्वावधान में होने वाले दस दिवसीय रामलीला नाट्य मंचन की शुरुआत शुक्रवार की रात इंस्पेक्टर उमेश सिंह, विहिप प्रखंड अध्यक्ष वेदप्रकाश आर्य, मण्डल अध्यक्ष संजय यादव ने संयुक्त रूप से फीता काटकर एवं नारियल तोड़कर किया। मौके पर भवनाथपुर इंस्पेक्टर उमेश सिंह ने कहा युगपुरुषोत्तम श्री राम के आदर्शों के नाट्य मंचन से लोगो को समाज के प्रति कर्तव्य एवं दायित्व का एहसास दिलाता है वही किस प्रकार हम सुखमय जीवन यापन कर सकते है उक्त तथ्य की सीख भी देता है,उन्होंने लवकुश कांड में लक्ष्मण एवं लव कुश के साथ अश्वमेध का घोड़ा छुड़ाने समय का वृतांत सुनाते हुए कहा कि सभी भाइयों में अभिमान आने पर उनके घमण्ड को बालक की वीरता के आगे नतमस्तक करवाया, उन्होंने इलाहाबाद से आये सभी कलाकारों को रामायण का ही पात्र मानते हुए शुभकामनाएं दी एवं आशा व्यक्त किया कि उक्त रामलीला नाट्य मंचन से समाज से कुरीतियां भागेगी एवं रामराज्य की स्थापना होगी। कार्यक्रम के दौरान मंच संचालन दीपक वर्मा ने की. इस मौके पर युवा जागृति मंच के अध्यक्ष सुधीर सोनी, कोषाध्यक्ष नीतीश कुमार, सचिव आशुतोष राणा सिंह, व्यवस्थापक विक्की, सोनू सोनी सहित अन्य गणमान्य लोग एवं काफी संख्या में दर्शक उपस्थित थे।